Na osnovu Zakona o upravljanju otpadom (»Sl.list CG« br. 64/11 i 39/2016), Odluke o sprovođenju postupka zbrinjavanja otpada br. \_\_\_\_\_\_\_\_\_\_ od \_\_\_\_\_\_\_\_\_\_.godine i Rješenja o imenovanju komisije br. \_\_\_\_\_\_\_\_\_\_\_\_\_ od \_\_\_\_\_\_\_\_\_\_\_\_.godine, objavljujemo

**POZIV**

**radi trajnog zbrinjavanja/prodaje otpada**

**Predmet postupka:**

Predmet je otpad nastao u TE Pljevlja, prema obimu, količini i vrsti, kako je to naznačeno u specifikaciji:

|  |  |  |  |  |  |  |
| --- | --- | --- | --- | --- | --- | --- |
| **R.B.** | **Opis predmeta nabavke,****odnosno dijela predmeta nabavke[[1]](#footnote-1)** | **Bitne karakteristike predmeta nabavke[[2]](#footnote-2)** | **Količina** | **Jedinica mjere** | **Cijena/t bez PDV-a** | **Ukupno bez PDV-a** |
| 1. | 17 04 05 Gvožđe i čelik |  | 1400 | tona | 200,00€ | 280,000,00€ |
| 2. | 17 04 02 Aluminijum |  | 2 | tona | 1.000,00€ | 2.000,00€ |

**Napomena:**

* Minimalna cijena koju Operater plaća Naručiocu za gvožđe i čelik je 200,00€/t bez PDV-a;
* Minimalna cijena koju Operater plaća Naručiocu za aluminijum je 1.000,00€/t bez PDV-a;
* Zbog izvođenja radova na adaptaciji kotla TE Pljevlja, nastajaće količine otpada koje će se redovno morati uklanjati sa lokacije, a termini dolazaka kamiona za odvoz istog će se dogovarati putem telefona ili e-mail komunikacije. Potrebno je da odobrani ponuđač bude dopstupan da u roku najkasnije od 3 dana nakon obavještavanja bude na lokaciji zbog velikih količina otpada koje će nastati prilikom demontaže kotla.

**2. Uslovi i način plaćanja**

Tačna količina i vrijednost otpada, utvrdiće se mjerenjem-vaganjem kod ovlašćene organizacije u trenutku primopredaje otpada, a na osnovu vagarskih listova potpisanih od strane ovlašćenih lica Naručioca i Ponuđača sa kojim se zaključi Ugovor. Jedinične cijene po toni date u ponudi, se ne mogu mijenjati. U ukupnu cijenu su uračunati svi zavisni troškovi utovara, transporta, mjerenja – vaganja otpada. Razlika u vrijednosti između procijenjene i vaganjem utvrđene količine otpada će biti uplaćena na račun EPCG AD Nikšić u slučaju da je procijenjena vrijednost manja, odnosno u korist Operatera otpada u slučaju da je procijenjena vrijednost veća od vaganjem utvrđene količine otpada.

**3. Uslovi i podobnost ponuđača**

U postupku može da učestvuje samo ponuđač koji:

1. je registrovan za obavljanje djelatnosti. Dokaz o registraciji kod organa nadležnog za registraciju (Izvod CRPS-a);
2. ima dozvolu (licencu ili drugi akt) za obavljanje djelatnosti koja je predmet poziva, u skladu sa zakonom,

- Dozvola za preradu, odstranjivanje, sakupljanje i transport otpada (prema šiframa otpada datim u tački 1 Poziva));

1. je uredno izvršio sve obaveze po osnovu poreza i doprinosa o kojima evidenciju vode državni organi u skladu sa zakonom. Potvrde organa uprave nadležnog za poslove poreza da su uredno izvršene sveobaveze po osnovu plaćanja poreza i doprinosa za period do 90 dana prije javnog otvaranja ponuda (Potvrda iz Poreske uprave Ministarstva finansija);
2. u periodu od dvije godine prije dostavljanja poziva nije osuđen za krivično djelo i da mu nije izrečena mjera zabrane obavljanja djelatnosti u vezi sa krivičnim djelom (Uvjerenje iz Ministarstva pravde za pravno lice).

U okviru ponude dostaviti i sljedeće:

1. Naziv i sjedište pravnog lica;
2. Matični broj pravnog lica;
3. Ime i prezime lica za komunikaciju sa Naručiocem, broj telefona, e-mail;
4. Broj računa i naziv banke;
5. Dokaz o uplati depozita;
6. Finansijski dio ponude;
7. Period važenja ponude.

Svi dokumenti, podnijeti uz ponudu, treba da budu povezani neprekidnom trakom (jemstvenikom) u jednu cjelinu i zapečaćeni tako da se ne mogu naknadno ubacivati, odstranjivati ili zamjenjivati pojedinačni listovi, odnosno prilozi, a da se vidno ne oštete listovi ili pečat. Svaka stranica ponude mora biti numerisana.

Nije dozvoljeno dostavljenje alternativnih ponuda.

Otpad se preuzima u viđenom stanju bez prava na naknadnu reklamaciju, u roku od 30 kalendarskih dana od dana zaključenja Ugovora. Obaveza izabaranog operatera otpada je da trajno zbrine preuzeti otpad i da o tome dostavi EPCG AD pisani dokaz, što će biti definisano Ugovorom.

Ponuđač je obavezan da preuzme kompletnu odgovornost za bezbjedan rad i zaštitu okoline, tokom preuzimanja, odnosno utovara i transporta, kao i demontaže predmetnog otpada.

**4. Garancija ozbiljnosti ponude**

Ponuđači se obavezuju da uplate depozit u iznosu od 10% vrijednosti ponude na žiro račun 535-55-11.

Dokaz o uplati depozita se dostavlja u ponudi.

Ukoliko ponuđač odustane od svoje ponude u periodu važenja ponude EPCG AD će zadržati iznos depozita.

Ponuđačima čija se ponuda ne prihvati zbog određenih nedostataka, iznos depozita će biti vraćen u roku od 10 (deset) dana od dana donošenja Odluke o izboru najpovoljnije ponude. Ostalim ponuđačima čije su ponude odbijene ili rangirane iza izabranog ponuđača, uplaćeni iznos depozita će biti vraćen u roku od 10 (deset) dana od dana zaključenja Ugovora o prodaji.

Depozit izabranog ponuđača sa najpovoljnijom ponudom se zadržava i za taj iznos se umanjuje kupoprodajna cijena.

**5. Kriterijum za izbor najpovoljnije ponude je »najviša ponuđena cijena otpada«.**

**6. Vrijeme i mjesto uvida**

Zainteresovani ponuđači otpad mogu pogledati u toku trajanja Poziva, radnim danima od 7-15h zakazivanjem termina obilaska kod kontakt osobe:

* Slavenko Drobnjak, kontakt telefon: 067/930-001;

**7.** **Vrijeme i mjesto podnošenja ponude**

Ponude dostaviti u zapečaćenoj koverti sa naznakama »ZA POZIV ZA DOSTAVLJANJE PONUDA ZA TRAJNO ZBRINJAVANJE OTPADA« i **»NE OTVARAJ prije zvanične sjednice Komisije za otvaranje ponuda«.** Na koverti moraju biti naznačeni i osnovni podaci o ponuđaču (naziv i adresa).

Ponude se dostavljaju na adresu:

EPCG AD Nikšić, ul. Vuka Karadžića br. 2, Nikšić ili neposredno na arhivi EPCG AD Nikšić do dana **05.05.2025.** u zapečaćenom omotu do **11:00h.**

**7.Vrijeme i mjesto javnog otvaranja ponuda**

Javno otvaranju ponuda, kojem su obavezni prisustvovati ovlašćeni predstavnici ponuđača, uz pisano ovlašćenje, biće održano nakon isteka krajnjeg roka za prijem ponuda **05.05.2025. godine u 11:10h** u prostorijama EPCG, ul. Vuka Karadžića 2, Nikšić.

Ponude dostavljene poslije navedenog roka, kao i one koje su nepotpune ili nijesu zapečaćene neće se razmatrati.

Ukoliko dva ili više ponuđača ponude istu cijenu, ponuda će se licitirati na licu mjesta.

**8.** **Rok za donošenje odluke**: **10 dana** od dana otvaranja ponuda.

**9. Druge informacije**

Izabrani ponuđač, sa kojim će se zaključiti Ugovor o predaji otpada, obavezan je da se pridržava, odnosno postupa u svemu u skladu sa odredbama člana 81 Zakona o upravljanju otpadom (»Sl.list CG« br. 64/11 i 39/2016) kao i odredbama Pravilnika o bližem sadržaju dokumentacije koja se podnosi uz zahtjev za izdavanje dozvole za uvoz, izvoz i tranzit otpada, kao i listi klasifikacije otpada (»Sl.list CG« br.71/10).

Izabrani ponuđač je dužan da zaključi Ugovor o predaji otpada u roku od 15 dana od dana donošenja odluke, kojim će bliže definisati prava i obaveze.

Za vrijeme trajanja Poziva za dostavljanje ponuda za trajno zbrinjavanje otpada zainteresovani ponuđači mogu dobiti sva potrebna obavještenja od osobe za kontakt: Filip Krivokapić, tel.br. 040 204 169 i mail: filip.krivokapic@epcg.com.

|  |
| --- |
|  **Izvršni direktor** |
|  |
|  Ivan Bulatović, dipl.el.ing. |
|   |
|  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

Potpisan dokument se nalazi u arhivi Naručioca.

1. Opis predmeta nabavke u cjelini, odnosno po partiji ili stavkama [↑](#footnote-ref-1)
2. Kvalitet, dimenzija, oblik, bezbjednost, performansa, označavanje, rok upotrebe,i dr. [↑](#footnote-ref-2)